પારૂલ ભટનાગર
ઉત્સવ આવવાને એક મહિનાનો સમય છે. આ વર્ષે તહેવારની સીઝનમાં જ્યાં એક બાજુ ઉત્સાહ તો છે જ, બીજી બાજુ તૈયારીઓ પણ ચાલું હોય છે. ક્યારેક ઘરની સ્વચ્છતા તો ક્યારેક દીવાલ પર રંગરોગાન કરવાના કામ હોય છે. ઘરમાં કેટલાય પ્રકારના પકવાન પણ બને છે. ફેસ્ટિવલમાં શું, કેવી રીતે કરવું છે તેની યોજના પણ કેટલાય દિવસ પહેલાંથી થઈ જાય છે, જેમાં આપણે હેલ્થને ઈગ્નોર કરીએ છીએ, જે આપણા એનર્જી લેવલને ઘટાડવાનું કામ કરે છે. કોવિડની મહામારી વચ્ચે ઉત્સવને એન્જોય તો કરવાનો જ છે, પરંતુ આપણી હેલ્થને પ્રથમ પ્રાથમિકતા આપવાની છે. પ્રી-ફેસ્ટિવ ફિટનેસ આ વર્ષે તહેવારોમાં ખૂબ અગત્યની વાત બની રહી છે. તમે ઉત્સવને એન્જોય કરી શકો અને અંદરથી પણ ફિટ રહો, તે માટે ટિપ્સ આપી રહ્યા છે ફરીદાબાદમાં આવેલા એશિયન ઈન્સ્ટિટ્યૂટની ડાયેટિશિયન ડો. વિભા બાજપેયીઃ